Diari Oficial de la Generalitat Valenciana


Sumari del DOGV 3137, del 05-12-1997 (1997/11744)

Notificació de la Resolució de 30 de juny de 1997, del director general d'Arquitectura i Habitatge.
---------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11289


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 30 de juny de 1997, del director general d'Arquitectura i Habitatge. [97/Q11726]
  
De conformitat amb el que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es notifica a la senyora Paula Colera García la Resolució de 30 de juny de 1997, del director general d'Arquitectura i Habitatge, que a continuació es transcriu:
  
"Resolució
  
Una vegada examinat el recurs ordinari formulat per la senyora Paula Colera García en la sol·licitud de visat de contracte i d'ajudes econòmiques directes per a l'adquisició protegida d'un habitatge de preu taxat, en l'expedient 12/1T/0141/96/040.
  
Antecedents de fet
  
Primer
  
La interessada, adquirent d'un habitatge de preu taxat, per mitjà del contracte de compravenda de 22 de novembre de 1995, va presentar al Servei Territorial d'Arquitectura i Habitatge de Castelló de la Plana una sol·licitud de visat de contracte i d'ajudes econòmiques directes el dia 11 de juliol de 1996.
  
Segon
  
A la vista de la documentació presentada i d'acord amb el que estableix l'article 5.3 del Decret 113/1996, de 5 de juny, del Govern Valencià, sobre actuacions protegibles en matèria d'habitatge (DOGV número 2.770, de 14 de juny de 1996), en concordança amb l'article 24.2.c. del Reial Decret 2.190/1995, de 28 de desembre, sobre mesures de finançament d'actuacions protegibles en matèria d'habitatge i sòl per al període 1996-1999 (BOE número 312, de 30 de desembre de 1995), el Servei Territorial va dictar una resolució que denegava les ajudes econòmiques sol·licitades per haver transcorregut més de dos mesos entre la formalització de l'escriptura de compravenda i la sol·licitud del visat d'aquesta.
  
Tercer
  
Contra aquesta resolució, la part interessada va interposar un recurs ordinari quan pertocava i en la forma escaient, amb les al·legacions que consten en aquest i que es donen per reproduïdes per a ser breus.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que es disposa en els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV número 1.547 de 21 de maig).
  
Segon
  
El que disposen els articles 107, 110, 114, 115, 116 i 117, de la LRJAP i PAC, pel que fa a l'admissió i tramitació del recurs ordinari.
  
Tercer
  
L'Ordre de 26 de setembre de 1995, del fins aleshores Ministeri d'Obres Públiques, Transports i Medi Ambient, per la qual es regula el tancament ordenat del sistema de finançament de les actuacions protegibles del Pla d'Habitatge 1992-1995, amb referència a la data límit de 16 d'octubre de 1995, obliga la Generalitat Valenciana, una vegada sobrepassats els objectius d'aquest i exhaurits els recursos que li havien sigut assignats, a adoptar mesures pròpies en relació amb el tancament esmentat.
  
Quart
  
En compliment d'aquest manament, l'article 2, paràgraf 3, de l'Ordre de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb el tancament esmentat, disposa que no es tramitaran les sol·licituds d'habitatge de preu taxat amb data posterior al 16 d'octubre de 1995.
  
Cinqué
  
El 28 de desembre de 1995 s'aprova i es publica el Reial Decret 2.190/1995, sobre actuacions protegibles en matèria d'habitatge per al període 1996-1999. L'article 3.2 d'aquesta normativa estableix expressament que: "el Ministeri d'Obres Públiques, Transports i Medi Ambient satisfarà, a càrrec de les seus pressupostos, les subvencions i subsidis determinats en aquest reial decret en aquells casos en què les comunitats autònomes hagen reconegut el dret a aquestes ajudes en virtut de la pròpia normativa i en el marc del conveni corresponent amb el Ministeri d'Obres Públiques, Transports i Medi Ambient".
  
En conseqüència, sense la subscripció del Conveni Marc entre l'administració central i l'autonòmica no hi ha possibilitat de protegir les actuacions programades. Igualment, sense l'existència d'aquesta regulació autonòmica a què fa referència el text del reial decret no es pot possibilitar la utilització dels recursos convinguts amb el Ministeri de Foment.
  
Sisé
  
En la Conferència Sectorial de l'Habitatge, celebrada el dia 29 de gener de 1996, a Santander, es van subscriure els convenis marc entre cada comunitat autònoma i el Ministeri d'Obres Públiques tenint en compte els recursos econòmics que l'administració central destina per a cadascun dels territoris autonòmics.
  
Seté
  
El 5 de juny de 1996, la Comunitat Valenciana, una vegada analitzades les disponibilitats pressupostàries, els objectius prioritaris recollits en el Conveni Marc i, en especial, els compromisos adquirits, a fi de diligenciar els expedients pendents de finançar que provenen del Pla 1992-1995, aprova i regula, per mitjà del Decret 113/1996, les condicions d'accés a les ajudes públiques en les actuacions protegibles en matèria d'habitatge. Aquesta normativa estableix les noves situacions disposades per al període 1996-1999, així com el règim transitori d'aquells expedients sobrevinguts de l'anterior Pla.
  
Vuité
  
De conformitat amb el que disposa l'article 5.3 del Decret 113/1996, de 5 de juny, del Govern Valencià, en relació amb l'article 24.2.c. del Reial Decret 2.190, de 28 de desembre, "per a poder sol·licitar el finançament qualificat d'habitatge de preu taxat s'haurà de complir: que entre la realització del contracte d'opció de compra, compravenda o adjudicació i la sol·licitud del visat d'aquest no hagen transcorregut més de dos mesos...".
  
Nové
  
En el cas que ens ocupa, examinada la documentació que hi ha en l'expedient, es comprova:
  
1. Que la part interessada va adquirir l'habitatge objecte de la sol·licitud d'ajudes una vegada tancat el Pla d'Habitatge 1992-1995 i abans de l'aprovació i entrada en vigor d'una normativa autonòmica pròpia que establira el règim bàsic d'aquestes, les condicions d'accessibilitat i els requisits i exigències per a obtenir el dret a aquestes en el període 1996-1999.
  
2. Que respecte al Pla d'Habitatge 1996-1999, la Generalitat pretén no generar expectatives entre els ciutadans que després no puga assumir. És per això que, fins que no es tinguen dades certes i fiables després de la conclusió del termini habilitat a fi de diligenciar els expedients pendents (situació sobrevinguda pel tancament del Pla 1992-1995, amb prop de 22.000 habitatges qualificats i sense finançament), resultava temerari permetre l'admissió de noves sol·licituds, les quals no podíem assumir. En aquest sentit, és suficient suposar que podia haver concorregut la circumstància que, a causa del nombre d'expedients diligenciats, s'exhauriren els objectius fixats per al període 1996-1999 amb els excedents del Pla 1992-1999.
  
3. Que la Comunitat Valenciana va optar, dins de les seues potestats d'autogovern i basant-se en els fonaments esmentats abans, perquè la vigència del Decret 113/1996, de 5 de juny, no es retrotraguera en el temps a un moment anterior, sinó que és als 15 dies de la seua publicació en el Diari Oficial de la Generalitat Valenciana, per la qual cosa si els interessats hagueren sol·licitat les ajudes econòmiques esmentades abans del 2 de juliol de 1996, aquestes també haurien sigut denegades.
  
4. Que no s'ha d'abandonar la perspectiva que la conformació dels plans d'habitatge constitueix un cos limitat i tancat d'actuacions que s'ha de finançar amb ajudes públiques i en conseqüència l'aplicació dels efectes del Pla al gener de 1996, no produiria altres efectes pràctics que resoldre la concreta situació d'una sèrie de ciutadans que van adquirir un habitatge quan la normativa no els proporcionava cobertura, amb el detriment possible de molts altres, els quals podent haver adquirit un habitatge de preu taxat, van esperar fins que es publicara la norma autonòmica.
  
5. Que l'expedient no compleix les condicions per a poder acollir-se a cap de les disposicions transitòries del Decret 113/1996.
  
6. Que l'expedient indicat entra en el Pla 1996-1999 i que les al·legacions de la part interessada no desvirtuen el fet que entre la realització del contracte d'opció de compra, compravenda o adjudicació i la sol·licitud de visat d'aquest han transcorregut més de dos mesos i, per tant, incompleix el que disposa la normativa vigent.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la divisió de promoció privada, resolc:
  
Desestimar el recurs ordinari formulat per la senyora Paula Colera García contra la Resolució del Servei Territorial de Castelló, de 22 d'octubre de 1996, la qual queda confirmada."
  
Contra aquesta resolució, que exhaureix la via administrativa, s'hi podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de 2 mesos, comptadors des de l'endemà de la notificació d'aquesta.
  
Per a la interposició d'aquest recurs serà requisit imprescindible que, prèviament el recurrent en comunique a aquest òrgan la interposició. Tot això de conformitat amb el que estableixen els articles 57.2.f (en relació amb la disposició addicional 11 de la LRJAP i PAC) i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga interposar qualsevol altre recurs que estime oportú.